CELEX: 31998R0774
Language: sk
Date: 1998-04-08 00:00:00
Title: Nariadenie Komisie (ES) 774/98 z 8.apríla 1998, ktorým sa mení a dopĺňa nariadenie (EHS) 2342/92 o dovozoch čistokrvného plemenného hovädzieho dobytka z tretích krajín a o poskytovaní vývozných náhrad na ne a ktorým sa zrušuje nariadenie (EHS) 1544/79

Dôležité právne oznámenie

|

31998R0774

Úradný vestník L 111 , 09/04/1998 S. 0065 - 0066

		Nariadenie Komisie (ES) 774/98z 8.apríla 1998,ktorým sa mení a dopĺňa nariadenie (EHS) 2342/92 o dovozoch čistokrvného plemenného hovädzieho dobytka z tretích krajín a o poskytovaní vývozných náhrad na ne a ktorým sa zrušuje nariadenie (EHS) 1544/79KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na nariadenie Rady (EHS) 805/68 z 27. júna 1968 o spoločnej organizácii trhu s hovädzím a teľacím mäsom [1], naposledy zmenené a doplnené nariadením (ES) 2634/97 [2], najmä na jeho článok 13 odsek 12,keďže je vhodné zmeniť a doplniť nariadenie Komisie (EHS) 2342/92 [3], naposledy zmenené a doplnené nariadením (EHS) 286/93 [4];keďže na základe Dohody o poľnohospodárstve v zmysle uruguajského kola boli dovozné poplatky nahradené dovoznými clami a je preto potrebné v súlade s tým zmeniť a doplniť toto nariadenie;keďže podľa smernice Rady 91/496/EHS [5], naposledy zmenenej a doplnenej smernicou 96/43/ES [6], všetky čistokrvné plemenné zvieratá pri vstupe do spoločenstva sú z veterinárnych a zootechnických dôvodov kontrolované na prvom mieste vstupu a keď sú tieto zvieratá prepustené do režimu voľného obehu v colnom úrade inom ako je prvé miesto vstupu, je potrebné, aby takéto zviera sprevádzalo osvedčenie vypracované v súlade s rozhodnutím Komisie 92/527/EHS [7]a overená kópia veterinárneho osvedčenia, pretože originál ostáva v držbe na prvom mieste vstupu;keďže vzhľadom k tomu, aby sa zabezpečilo, aby použitie bezcolne dovezených čistokrvných plemenných zvierat na výkrm sa stalo neziskovým, je vhodné predĺžiť čas, počas ktorého nemôže byť dovezené zviera zabité; aby sa zabezpečilo, že dovezené zvieratá nebudú zabité pred uplynutím stanoveného času, musí byť o tom poskytnutý doklad skontrolovaný v počítačovej databáze podľa nariadenia Rady (ES) 820/97 [8], akonáhle je táto databáza funkčná;keďže úradní veterinári by mali byť schopní vyhotoviť osvedčenie v tom zmysle, že dovezené zviera nebolo počas tohto času zabité, lebo sú na túto úlohu kompetentní práve tak ako aj tie orgány, ktoré už sú splnomocnené toto urobiť;keďže by mali byť vzaté do úvahy zmeny členov v Európskom združení voľného obchodu;keďže je vhodné zapracovať do súčasného nariadenia odkazy na rozhodnutia Komisie 86/404/EHS [9] a 96/510/ES [10] týkajúce sa osvedčenia o rodokmeni (potvrdenia o pôvode);keďže nariadenie Komisie (EHS) 2505/92 [11], ktorým sa menia a dopĺňajú prílohy I a II nariadenia Rady (EHS) 2658/87 z 23. júla 1987 o sadzobnej a štatistickej nomenklatúre a o spoločnom colnom sadzobníku [12], urobilo niektoré zmeny a doplnky v nomenklatúre pre obchodovanie s hovädzím a teľacím mäsom, je potrebné upraviť niektoré kódy KN;keďže opatrenia uvedené v tomto nariadení sú v súlade so stanoviskom Riadiaceho výboru pre hovädzie a teľacie mäso,PRIJALA TOTO NARIADENIE:Článok 1Nariadenie (EHS) 2342/92 sa mení a dopĺňa takto:1. V článku 1 sa znenie "dovozné poplatky" nahrádza znením "dovozné clá";2. Článok 2 sa mení a dopĺňa takto:a) odsek 1 písm. a) a písm. b) sa nahrádzajú takto:"a) osvedčenie o rodokmeni (potvrdenie o pôvode), ktoré je vyhotovené v súlade s rozhodnutím Komisie 96/510/ES [13], a osvedčenie o chove;b) veterinárne osvedčenie požadované pri čistokrvných chovných (plemenných) hospodárskych zvieratách hovädzieho druhu alebo overená kópia tohto osvedčenia a osvedčenie vystavené veterinárom na hraničnom kontrolnom mieste vyhotovené v súlade s rozhodnutím Komisie 92/527/EHS [14].";b) v odseku 2 sa znenie "12 mesiacov" nahrádza znením "24 mesiacov";c) v odseku 3 sa znenie"15. mesiac"nahrádza znením"27. mesiac"a posledný pododsek sa nahrádza takto:"doklad uvedený v písmene a) spočíva v osvedčení vyhotovenom združením, organizáciou alebo úradným orgánom členského štátu spravujúcim knihu chovu (plemennú knihu) alebo úradným veterinárom. Doklad uvedený v písmene b) spočíva v osvedčení vyhotovenom úradným orgánom vymenovaným členským štátom. Tieto doklady budú skontrolované v počítačovej databáze podľa článku 5 nariadenia Rady (ES) 820/97 [*] Ú. v. ES L 117, 7.5.1997, s. 1., akonáhle je databáza funkčná.";d) v odseku 4 sa znenie "12 mesiacov" nahrádza znením "24 mesiacov" a odkaz na "nariadenie (EHS) 1697/79" sa nahrádza znením "nariadenie (EHS) 2913/92";e) odsek 5 sa nahrádza takto:"5. Ustanovenia týkajúce sa:- vekového ohraničenia stanoveného v článku 1,- povinností presne určených v odsekoch 2, 3 a 4sa neuplatnia na dovozy čistokrvných chovných (plemenných) zvierat pochádzajúcich z Islandu, Nórska a Švajčiarska.";3. Článok 3 písmeno a) sa nahrádza takto:"a) potvrdenie o pôvode, ktoré je vyhotovené v súlade s rozhodnutím Komisie 86/404/EHS [*] Ú. v. ES L 233, 20.8.1986, s. 19. vystavené združením, organizáciou alebo úradným orgánom členského štátu spravujúcim knihu chovu (plemennú knihu) preukazujúce najmä výsledky testov úžitkovosti a výsledky (s podrobnosťami o pôvode) vyhodnotenia genetickej hodnoty príslušného zvieraťa a jeho rodičov a starých rodičov. Tieto výsledky tiež môžu byť priložené k potvrdeniu;"4. v článku 4 odseku 2 kód KN "01021000" sa nahrádza kódom KN "010210" a znenie "dovozný poplatok" sa nahrádza znením "dovozné clo".Článok 2Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev..Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Bruseli 8. apríla 1998Za KomisiuFranz Fischlerčlen Komisie[1] Ú. v. ES L 148, 28.6.1968, s. 24[2] Ú. v. ES L 356, 31.12.1997, s. 13[3] Ú. v. ES L 227, 11.8.1992, s. 12[4] Ú. v. ES L 34, 10.2.1993, s. 7[5] Ú. v. ES L 268, 24.9.1991, s. 56[6] Ú. v. ES L 162, 1.7.1996, s. 1[7] Ú. v. ES L 332, 18.11.1992, s. 22[8] Ú. v. ES L 117, 7.5.1997, s. 1[9] Ú. v. ES L 233, 20.8.1986, s. 19[10] Ú. v. ES L 210, 20.8.1996, s. 53[11] Ú. v. ES L 267, 14.9.1992, s. 1[12] Ú. v. ES L 256, 7.9.1987, s. 1[13] Ú. v. ES L 210, 20.8.1996, s. 53.[14] Ú. v. ES L 332, 18.11.1992, s. 22.--------------------------------------------------